تونیس میللی تهلوکه‌سیزلیک قوه‌لری‌نین سؤزچوسو حسام الدین السبابلی قانون‌سوز کؤچ جهدلری ایله باغلی یازیلی آچیقلاما وئریب.
تهلوکه‌سیزلیک قوه‌لری‌نین اؤلکه‌نین موختلیف بؤلگه‌لرینده 6 غیری-قانونی کوچ جهدی‌نین قارشی‌سینی آلدیغینی قئید ائدن حسام الدین السبابلی، عملیات‌لاردا صحرا آلتی افریقا اؤلکه‌لریندن اولان 186 قاچقی‌نین خلاص ائدیلدیگینی بیلدیریب.
تونیس میللی تهلوکه‌سیزلیک قوه‌لری آوریلین 7-ده وئردیگی آچیقلامادا ژانویه‌نین 1-دن مارتین 31-دک تونیس
ساحل‌لرینده حیاتا کئچیریلن عملیات‌لاردا 900-ا یاخین غیری-قانونی کوچ جهدی‌نین قارشی‌سی آلیندیغینی و چوخو صحرا آلتی افریقا اؤلکه‌لریندن اولان 27 میندن چوخ غیری-قانونی قاچقی‌نین توتولدوغونو بیلدیریب.
هر ایل مین‌لرله افریقالی غیری-قانونی قاچقین داها یاخشی حیات اومیدی ایله آغ دنیزی واسیطه‌سیله آوروپایا چاتماق اوچون تونیسه گلیر.
اوزون ایللر تونیس-ده مهاجر محله‌لرینده یاشایان صحرا آلتی افریقا اؤلکه‌لریندن اولان مهاجرلرین بیر قیسمی آوروپایا چاتماغی باجاریر، دیگرلری ایسه دنیزده اؤلور.
